Adószám: 18966417-1-20 Bankszámlaszám: 74500248-10039186 info tel: **+36 30 6009934**

 e-mail:nemesistvan66@gmail.com

­­­­­­­­­­­­­­­­­­­­­­­­­

 **XII.ORSZÁGOS**

 **KISMOTORFECSKENDŐ­-SZERELÉSI**

 **BAJNOKSÁG**

**JAKAB LÁSZLÓ EMLÉKFUTAM**

**A Györöki HAMUTIPRÓK Hagyományőrző Önkéntes Tűzoltó Egyesület által megrendezésre kerülő futam versenykiírása**

**1. A verseny célja:**

***A versenyt elhunyt barátunk, bajtársunk emlékére rendezzük, aki a versenysorozat kezdete óta segítette ennek a versenynek létrejöttét, lebonyolítását.***

Az ország valamint a határon túli mentő tűzvédelmét alkotó szervezetek csapatai versenyszerű keretek között mérhessék össze felkészültségüket egy olyan versenyszámban, melynek hagyományai a hivatásos-, az önkéntes- és létesítményi tűzoltóságok, továbbá az önkéntes tűzoltó egyesületek tekintetében is azonosak.

A Györöki forduló kiemelt célja, hogy lehetőséget biztosítson a verseny résztvevőinek, családtagjainak arra, hogy egy hétvégét töltsenek el a Balaton partjának egyik legszebb településén, Balatongyörökön. Mindehhez a szervezők kedvezményes szálláslehetőséget terveznek biztosítani a balatongyöröki szállásadók segítségével.

**2. A verseny helyszíne és id**ő**pontja:**

Balatongyörök, Nagy Parkoló a Balaton Parton

2023.augusztus 26

**3. Rendező**

Györöki Hamutiprók Hagyományőrző Önkéntes Tűzoltó Egyesület

**4. Szervező bizottság:**

Mikola Gyula Tibor, az egyesület elnöke, parancsnok

Nemes István ny.á. tűo. ftőrm., parancsnok-helyettes

**Főbíró:**

**Ökrös Árpád**

**5. A verseny lebonyolítása:**

08.00-10.00 regisztráció

**10.00 Ünnepélyes megnyitó amelyet**

 **Dobson Tibor Tűzoltó Vezérőrnagy a Magyar Tűzoltó Szövetség Elnöke nyit meg,**

**utána technikai megbeszélés a csapatoknak**

10:15 verseny kezdete

18.00-tól eredményhirdetés

(tervezett időpontok, melyek a nevezett csapatok számától függően változhatnak.)

19:00 szabadtéri tűzoltó RETRO buli a Nagy Parkolóban a Balaton-parton

A versennyel kapcsolatos további információk, valamint a rajtsorrend közzétételre kerülnek a http://orszagoskismotorfecskedoszerelobajnoksag.hu valamint aMagyar Tűzoltó Szövetség <http://tuzoltoszovetseg.hu/> honlapján.

A közzétett indulási időpont előtt legalább 60 perccel a versenycsapat vezetőjének jelentkezni kell a regisztrációnál.

**6. A verseny szabályai:**

A versenyre vonatkozó szabályokat a versenykiíráshoz mellékelt szabályzat tartalmazza.

**7. Felszerelés:**

A felszerelésre vonatkozó szabályokat a versenykiíráshoz mellékelt szabályzat tartalmazza.

**8. Résztvev**ő**k:**

A versenyen hivatásos-vagy önkéntes-vagy létesítményi tűzoltókból álló 10 fős csapatok vehetnek részt.

**9. Kategóriák:**

Bármely vagy akár mindkét kategóriában lehet indulni:

**a)** „Retro” avagy hőskor kategória (T/S 8/8; T/D 8/8; Polonia M 8/8 PO5; stb. a volt keleti szférából)

**b)** „Modern” avagy korszerű kategória (Tohatsu, Rosenbauer FOX; Ziegler Ultra Power, Ultra Leicht; Metz FP 8/8; Magirus PFPN 10-1000 stb. a nyugati szférából)

**c.)** „Női Retro” kategória (ahol a csapat kizárólag nő tagokból áll. E kategóriában kizárólag retro

kismotorfecskendő alkalmazható.

**A hivatásos-, önkéntes-és létesítményi t**ű**zoltóságok között kategóriabontás nem lesz.**

**10. Díjazás:**

Az első helyezést elérő csapat kupa, az első három helyezett csapat érem, az első tíz helyezett csapat oklevél díjazásban részesül. Amennyiben lehetőségünk is adódik különdíjak kiosztására is sort kerítünk.

**11. Nevezési határidő:**

**Nevezni a nemesistvan66@gmail com email címen a +36306009934-es telefonszámon valamint regisztrálni a http://** <https://www.orszagoskismotorfecskendoszerelobajnoksag.hu/> módon lehet

**2023. augusztus24. 24.00 óráig**,

­­­­­­­­­­­­­­**12. Nevezési díj:**

A versenyre a **nevezési díj étkezéssel 20.000,-Ft**, amely tartalmazza a regisztrációs díjat és egy étkezést csapatonként 10 fő részére, **étkezés nélkül 10.000,- Ft**.

A nevezési díjat kérjük átutalással a következő számlaszámra:

**Györöki Hamutiprók Hagyományőrző Önkéntes Tűzoltó Egyesület**

**74500248-10039186-00000000**

átutalni és a regisztrációnál az átutalásról szóló igazolást bemutatni szíveskedjenek!

A rendezvény létrehozásában és megrendezésében közreműködött A Magyar Tűzoltó Szövetség.

A rendezvény támogatói:

Budapesti Tűzoltó Szövetség

Zala Megyei Tűzoltó Szövetség

Veszprém Megyei Tűzoltó Szövetség

TEMPO-LOKI KFT

Balatongyörök Település Önkormányzata

AMB Services GMBH

És még sokan mások.

**13. Egyéb információk:**

**Információ a +3630/6009934-es telefonszámon.**

Szállás rendelés-információ:Turinform Balatongyörök: +3683346368

Kísérő programok

* Büfé
* Este Szabadtéri Tűzoltó RETRObuli a nagy parkolóban a Balaton parton (természetesen **INGYENES**)

**Balatongyörök, 2023. július 26**

|  |  |
| --- | --- |
|  ***………………………………***  | ***……………………………***  |
|  ***Mikola Gyula Tibor*** |  ***Nemes István*** |
|  ***Parancsnok*** |  ***Parancsnok helyettes*** |
|  |  |